pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบเรือโดยสารในคลองแสนแสบของกรมเจ้าท่า เพื่อป้องกันการแพร่ระบาดของโรคติดเชื้อไวรัส COVID-19 [กระทรวงคมนาคม]
วันพฤหัสบดีที่ 7 พฤษภาคม 2563
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบเรือโดยสารในคลองแสนแสบของกรมเจ้าท่า เพื่อป้องกันการแพร่ระบาดของโรคติดเชื้อไวรัส COVID-19 [กระทรวงคมนาคม]
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบเรือโดยสารในคลองแสนแสบของกรมเจ้าท่า เพื่อป้องกันการแพร่ระบาดของโรคติดเชื้อไวรัส COVID-19 ในวันที่ 7 พฤษภาคม 2563
โดยมี นายวิทยา ยาม่วง อธิบดีกรมเจ้าท่า นายเชาวลิต เมธยะประภาส เจ้าของบริษัทครอบครัวขนส่ง (2020) จํากัด (ผู้ประกอบการเรือโดยสารในคลองแสนแสบ) ให้การต้อนรับ ณ ท่าเรือประตูน้ํา ซอยราชดําริ 1 (ฝั่งเขตปทุมวัน)
นายอธิรัฐ รัตนเศรษฐ กล่าวว่า จากการลงพื้นที่พบว่า การมาใช้บริการเรือโดยสารในคลองแสนแสบก่อนช่วงสถานการณ์การแพร่ระบาดของโรค จากเดิมมีผู้มาใช้บริการจํานวนประมาณ 50,000 คนต่อวัน ในช่วงล็อคดาวน์ลดลงประมาณ 5,000 คนต่อวัน และภายหลังคลายล็อคดาวน์ มีผู้มาใช้บริการประมาณ 10,000 คนต่อวัน ซึ่งบริเวณท่าเรือทั้ง 28 ท่าเรือ ได้ดําเนินการตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด ได้แก่ การตั้งจุดคัดกรองผู้มาใช้บริการ ซึ่งจะต้องผ่านการตรวจวัดอุณหภูมิ และล้างมือด้วยเจลแอลกอฮอล์ก่อนลงเรือทุกคน การเว้นระยะห่างระหว่างกัน (Social Distancing) 1-2 เมตร โดยจะต้องยืนรอเรือตามจุดเครื่องหมายที่กําหนดไว้ เว้นระยะห่างการนั่งในเรือ สวมใส่หน้ากากอนามัยทั้งก่อนขึ้น-ลงเรือตลอดการเดินทาง และจัดเจ้าหน้าที่ให้คําแนะนําแก่ผู้มาใช้บริการ นอกจากนี้ ได้สั่งการเพิ่มเติมให้กรมเจ้าท่าดําเนินการตามมาตรการ ดังนี้
ปรับความถี่การให้บริการเรือในช่วงเวลาเร่งด่วน เป็น 3 – 5 นาทีต่อลํา โดยแบ่งเป็นช่วงเช้า ตั้งแต่เวลา 06.30 – 09.00 น. และช่วงเย็น ตั้งแต่เวลา 16.00 – 19.00 น. จากเดิมให้บริการ จํานวน 40 ลํา เพิ่มเป็น จํานวน 60 ลํา
เพิ่มจุดเครื่องหมายเว้นระยะห่างการยืนบนเรือให้ชัดเจน ให้เป็นไปตามมาตรการ Social Distancing ระยะไม่น้อยกว่า 1 เมตร
จัดเจ้าหน้าที่เพิ่มเติมในชั่วโมงเร่งด่วน เพื่ออํานวยความสะดวกแก่ผู้มาใช้บริการ และให้คําแนะนําในการขึ้น-ลงเรือ
จัดให้มีกล้องวงจรปิด เพื่อตรวจตราความปลอดภัยแก่ผู้มาใช้บริการ
ทั้งนี้ ขอความร่วมมือผู้มาใช้บริการให้ปฏิบัติตามคําแนะนําของเจ้าหน้าที่อย่างเคร่งครัด และให้เจ้าหน้าที่ทุกคนปฏิบัติงานอย่างเต็มความสามารถ
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเกี่ยวกับการเดินทางเยือนต่างประเทศในช่วงกลางเดือนพฤศจิกายน 2561
วันอังคารที่ 6 พฤศจิกายน 2561
นายกรัฐมนตรีแถลงต่อสื่อมวลชนเกี่ยวกับการเดินทางเยือนต่างประเทศในช่วงกลางเดือนพฤศจิกายน 2561
นายกรัฐมนตรีแถลงต่อสื่อมวลชนเกี่ยวกับการเดินทางเยือนต่างประเทศในช่วงกลางเดือนพฤศจิกายน 2561
วันนี้ (6 พ.ย. 2561) เวลา 14.30 น. ณ ห้องโถงตึกบัญชาการ 1 ทําเนียบรัฐบาล ภายหลังเสร็จสิ้นการประชุมคณะรัฐมนตรี นายกรัฐมนตรีกล่าวถึงกําหนดการเดินทางเยือนต่างประเทศ ในเดือนพฤศจิกายนนี้ ได้แก่ (1) การเข้าร่วมงานวันรําลึกการครบรอบ 100 ปี การยุติสงครามโลก ครั้งที่ 1 และพิธีเปิดการประชุมสันติภาพปารีส ระหว่างวันที่ 11 - 12 พ.ย. 2561 ณ กรุงปารีส สาธารณรัฐฝรั่งเศส (2) การเข้าร่วมการประชุมสุดยอดอาเซียน ครั้งที่ 33 และการประชุมสุดยอดอื่น ๆ ที่เกี่ยวข้อง ระหว่างวันที่ 13 - 15 พ.ย. 2561 ณ สิงคโปร์ และ (3) การเข้าร่วมการประชุมผู้นําเขตเศรษฐกิจเอเปค ครั้งที่ 26 ระหว่างวันที่ 16 - 18 พ.ย. 2561 ณ กรุงพอร์ตมอร์สบี ปาปัวนิวกินี พร้อมระบุว่า ได้มอบหมายให้ พลเอก ประวิตร วงษ์สุวรรณ รองนายกรัฐมนตรี รักษาราชการแทน ในช่วงที่เดินทางเยือนต่างประเทศตลอดสัปดาห์ที่จะถึงนี้
รัฐบาลไทย-ข่าวทำเนียบรัฐบาล-นายกรัฐมนตรี นำครม. ร่วมกิจกรรมจิตอาสา ปันสุข ปลูกรัก ปล่อยปลา ปลูกผัก กับเด็กสถานสงเคราะห์เด็กชายบ้านปากเกร็ด จ.นนทบุรี
วันอังคารที่ 11 สิงหาคม 2563
นายกรัฐมนตรี นําครม. ร่วมกิจกรรมจิตอาสา ปันสุข ปลูกรัก ปล่อยปลา ปลูกผัก กับเด็กสถานสงเคราะห์เด็กชายบ้านปากเกร็ด จ.นนทบุรี
นายกรัฐมนตรี นําครม. ร่วมกิจกรรมจิตอาสา ปันสุข ปลูกรัก ปล่อยปลา ปลูกผัก กับเด็กสถานสงเคราะห์เด็กชายบ้านปากเกร็ด จ.นนทบุรี
วันนี้ (11 ส.ค. 63) เวลา 09.15 น. พลเอกประยุทธ์ จันทร์โอชา นายกรัฐมนตรี และภริยา พร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และภริยา รวมทั้งคณะรัฐมนตรีและคู่สมรส ร่วมกิจกรรมจิตอาสา “ปันสุข ปลูกรัก” เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563 เพื่อปลูกฝังการทําความดีมีจิตอาสาให้เด็กในสถานสงเคราะห์ ณ สถานสงเคราะห์เด็กชายบ้านปากเกร็ด อําเภอปากเกร็ด จังหวัดนนทบุรี
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) มีภารกิจสําคัญในการพัฒนาศักยภาพและจัดสวัสดิการให้เป็นไปตามมาตรฐานแก่เด็ก เยาวชน และครอบครัว รวมถึงการอุปการะเด็กและเยาวชนที่อยู่ในภาวะยากลําบากและประสบปัญหาทางสังคม หรือครอบครัวไม่สามารถให้การเลี้ยงดูได้อย่างเหมาะสม ทั้งนี้ กระทรวง พม. มีการขับเคลื่อนและพัฒนาศักยภาพเด็กอย่างต่อเนื่อง โดยเฉพาะยุทธศาสตร์การพัฒนาเด็กในสถานรองรับ : เพชรน้ําหนึ่ง เพื่อส่งเสริมให้เด็กได้รับการศึกษาตามความสามารถและความถนัดจนถึงระดับสูงสุด มีการพัฒนาทักษะด้านอาชีพ กีฬา ดนตรี ศิลปะ และเศรษฐกิจพอเพียง เป็นการวางรากฐานให้เด็กได้รับการพัฒนาในทุกด้านตามความสนใจ ความสามารถ และความถนัด ซึ่งจะส่งผลให้เด็กสามารถพัฒนาตนเองได้ในอนาคต สําหรับสถานสงเคราะห์เด็กชายบ้านปากเกร็ด จังหวัดนนทบุรี เป็นหน่วยงานในสังกัด ดย. มีภารกิจให้การรับอุปการะเด็กชายอายุระหว่าง 6 - 18 ปี ซึ่งเป็นเด็กที่อยู่ในภาวะยากลําบาก ประสบปัญหาสังคม ครอบครัวไม่สามารถให้การเลี้ยงดูได้อย่างเหมาะสม ปัจจุบัน มีเด็กในความอุปการะจํานวน 265 คน มีอายุระหว่าง 6 - 10 ปี จํานวน 90 คน อายุระหว่าง 10 - 14 ปี จํานวน 65 คน และอายุ 15 ปีขึ้นไป จํานวน 110 คน กําลังศึกษาในระดับอนุบาลถึงประถมศึกษา จํานวน 142 คน ระดับมัธยมศึกษา จํานวน 49 คน ระดับปวช. ปวส. และปริญญาตรี จํานวน 24 คน
นายจุติ กล่าวเพิ่มเติมว่า การจัดกิจกรรมจิตอาสา “ปันสุข ปลูกรัก” ในวันนี้ มีวัตถุประสงค์เพื่อปลูกฝังการทําความดี มีจิตอาสาให้กับเด็กในสถานสงเคราะห์ โดยมีกิจกรรมที่น่าสนใจ ประกอบด้วย การมอบถุงปันสุข (สิ่งของจําเป็นเพื่อใช้ในชีวิตประจําวัน) อุปกรณ์การเรียนและอุปกรณ์กีฬาให้กับตัวแทนเด็กในสถานสงเคราะห์เด็กชายบ้านปากเกร็ด การนําเสนอปัญหาที่อยากให้รัฐบาลช่วยดูแลจากตัวแทนเด็กในสถานสงเคราะห์เด็กชายบ้านปากเกร็ด การรับฟังสถานการณ์และปัญหาแม่เลี้ยงเดี่ยว เพื่อนําไปสู่การแก้ไขให้เป็นรูปธรรม ทั้งนี้ นายกรัฐมนตรีได้มีข้อสั่งการให้รวบรวมรายชื่อแม่เลี้ยงเดี่ยวทั่วประเทศ ส่งให้กับกระทรวงมหาดไทยเพื่อให้หน่วยงานที่เกี่ยวข้องลงพื้นที่ช่วยเหลือดูแลอย่างทั่วถึง นอกจากนี้ ยังมีการทํากิจกรรมจิตอาสาร่วมกันระหว่าง นายกรัฐมนตรี และภริยา พร้อมทั้งคณะรัฐมนตรีและคู่สมรส และเด็กในสถานสงเคราะห์เด็กชายบ้านปากเกร็ด และนิสิตนักศึกษามหาวิทยาลัยเกษตรศาสตร์ อาทิ การปล่อยปลา ปลูกพืชผักสวนครัว และเพาะเห็ด เป็นต้นอีกทั้งยังมีการเลี้ยงอาหารกลางวันให้กับเด็กในสถานสงเคราะห์เด็กชายบ้านปากเกร็ดอีกด้วย
รัฐบาลไทย-ข่าวทำเนียบรัฐบาล-สรรพากรกระตุ้นการลงทุนชายแดน ลดภาษี 10 ปีหนุนพื้นที่ SEZ
วันอังคารที่ 11 กุมภาพันธ์ 2563
สรรพากรกระตุ้นการลงทุนชายแดน ลดภาษี 10 ปีหนุนพื้นที่ SEZ
กรมสรรพากรเตรียมออกมาตรการภาษีส่งเสริมการลงทุนในเขตพัฒนาเศรษฐกิจพิเศษ SEZ (Special Economic Zone) ลดอัตราภาษีให้นิติบุคคลในพื้นที่ เหลือร้อยละ 10 เพื่อสนับสนุนให้เกิดการลงทุน และส่งเสริมการค้าในพื้นที่
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้กรมสรรพากรกําลังเตรียมการที่จะออกมาตรการลดหย่อนภาษีให้กับนิติบุคคลที่มีสถานประกอบกิจการตั้งอยู่ในเขตพื้นที่ SEZ โดยจะเป็นการให้อัตราภาษีพิเศษสําหรับนิติบุคคล จากเดิมที่เคยเก็บในอัตราร้อยละ 20 ลดเหลืออัตราร้อยละ 10 ของกําไรสุทธิเป็นเวลา 10 ปี หรือ 10 รอบระยะเวลาบัญชีต่อเนื่องกัน เพื่อช่วยให้ผู้ประกอบการมีการผลิตสินค้า และบริการ ในพื้นที่เพิ่มมากขึ้น อันจะเป็นการส่งเสริมให้ประชาชนในพื้นที่มีรายได้มีงานทํา และเป็นการกระจายความเจริญ และเพิ่มรายได้แก่ท้องถิ่นลดการเคลื่อนย้ายแรงงานจากประเทศเพื่อนบ้าน โดยทางกรมสรรพากรจะเปิดให้นิติบุคคลในพื้นที่ SEZ ยื่นขอรับสิทธิได้ทันที จนถึงวันที่ 30 ธันวาคม 2563”
การออกมาตรการภาษีนี้สอดคล้องกับนโยบายของรัฐบาล ที่ต้องการส่งเสริมอุตสาหกรรมการค้าชายแดนให้มีความเข้มแข็ง อีกทั้งเป็นการเพิ่มขีดความสามารถในการแข่งขันให้กับประเทศไทย และประเทศกลุ่ม CLMV ด้วย โดยกรมสรรพากรจะร่วมผลักดันไปพร้อมกับหน่วยงานอื่น ๆ เช่น คณะกรรมการส่งเสริมการลงทุน หรือ BOI ที่ให้สิทธิยกเว้นภาษีเงินได้นิติบุคคลเป็นระยะเวลา 8 ปี และลดหย่อนภาษี 50% อีก 5 ปี ในกิจการกลุ่มเป้าหมายที่กําหนด
นอกจากนี้ กรมสรรพากรยังได้เตรียมการที่จะออกมาตรการภาษีสําหรับผู้ประกอบการในเขตพื้นที่อื่น ๆ ด้วย ได้แก่ “มาตรการภาษีสนับสนุนการพัฒนาบุคลากรสําหรับอุตสาหกรรม 4.0” ซึ่งจะเป็นการให้สิทธิประโยชน์แก่นิติบุคคลที่บริจาคทรัพย์สิน ได้แก่ เครื่องจักร ส่วนประกอบอุปกรณ์ เครื่องมือ หรือโปรแกรมคอมพิวเตอร์ที่เชื่อมต่อกับเครื่องจักรเพื่อระบบอัตโนมัติ ให้แก่ศูนย์ส่งเสริมการพัฒนาบุคลากรสําหรับอุตสาหกรรม 4.0 ที่จัดตั้งโดยสถานศึกษาของรัฐ โรงเรียนเอกชน (ไม่รวมถึงโรงเรียนนอกระบบ) หรือสถาบันอุดมศึกษาเอกชน โดยสามารถหักรายจ่ายได้สูงสุด 3 เท่า (ไม่เกินกําไรสุทธิหรือไม่เกิน 100 ล้านบาท) อีกทั้งทรัพย์สินที่บริจาคยังได้รับการยกเว้นภาษีมูลค่าเพิ่ม (VAT) ภาษีธุรกิจเฉพาะ และอากรแสตมป์อีกด้วย ทั้งนี้ นิติบุคคลสามารถบริจาคทรัพย์สินได้ตั้งแต่วันนี้ จนถึงวันที่ 31 ธันวาคม 2563
รัฐบาลไทย-ข่าวทำเนียบรัฐบาล-กรมชลประทานชี้แจงกรณีคัดค้านการศึกษาความเหมาะสมและผลกระทบสิ่งแวดล้อมอ่างเก็บน้ำน้ำงาว จังหวัดลำปาง
วันพุธที่ 4 ธันวาคม 2562
กรมชลประทานชี้แจงกรณีคัดค้านการศึกษาความเหมาะสมและผลกระทบสิ่งแวดล้อมอ่างเก็บน้ําน้ํางาว จังหวัดลําปาง
กรมชลประทานชี้แจงกรณีคัดค้านการศึกษาความเหมาะสมและผลกระทบสิ่งแวดล้อมอ่างเก็บน้ําน้ํางาว จังหวัดลําปาง
1 ธันวาคม พ.ศ. 2562 ดร.ทองเปลว กองจันทร์ อธิบดีกรมชลประทาน กระทรวงเกษตรและสหกรณ์ ชี้แจงกรณีโครงการอ่างเก็บน้ําน้ํางาวอันเนื่องมาจากพระราชดําริ จ.ลําปาง ว่า เป็นโครงการอันเนื่องมาจากพระราชดําริในพระบาทสมเด็จพระเจ้าอยู่หัวรัชกาลที่ 9 ที่อยู่ระหว่างการศึกษาความเหมาะและผลกระทบสิ่งแวดล้อม โดยมีข้อเท็จจริงว่า .การสร้างฝายปริมาณน้ําที่มีอยู่ไม่เพียงพอกับความต้องการใช้ของราษฎรทั้ง 6 ตําบล หากเปรียบเทียบกับการสร้างอ่างเก็บน้ําที่จะสร้างความมั่นคงในเรื่องของการมีน้ํากินน้ําใช้และการเกษตรได้ตลอดทั้งปี กรณีการจ้างบริษัทที่ปรึกษา เป็นการดําเนินการตามข้อกฎหมายด้านสิ่งแวดล้อมที่เกี่ยวข้อง เนื่องจากพื้นที่ของอ่างเก็บน้ําอยู่ในพื้นที่ชั้นคุณภาพลุ่มน้ําชั้นที่ 1 จึงต้องจัดทํารายงานการประเมินผลกระทบสิ่งแวดล้อม (EIA) ตามประกาศ
ก.ทรัพยากรฯ ลงวันที่ 19 พ.ย.61 ซึ่งต้องดําเนินการการมีส่วนร่วมของประชาชน โดยเฉพาะผู้มีส่วนได้เสีย ซึ่งในการประชุมปฐมนิเทศ ได้มีการเชิญกลุ่มเป้าหมายที่เกี่ยวข้อง ทั้งผู้ที่มีส่วนได้ส่วนเสียโครงการฯเข้าร่วมประชุม เพื่อให้รับทราบการดําเนินงานของกรมชลประทานในทุกขั้นตอน ในระหว่างนี้กรมชลประทาน จะดําเนินการสร้างความเข้าใจให้กับราษฎรที่ได้รับผลกระทบอย่างต่อเนื่อง รวมไปถึงยังต้องศึกษาถึงความเหมาะสมทั้งทางด้านวิศวกรรม ด้านสิ่งแวดล้อม ด้านสังคม และด้านเศรษฐศาสตร์อย่างละเอียดในระยะต่อไป และตามที่ผู้คัดค้านอ้างว่าขาดการมีส่วนร่วม เป็นการเข้าใจที่คลาดเคลื่อนเนื่องจากการจัดการประชุมปฐมนิเทศครั้งนี้ เป็นการเริ่มการศึกษา ซึ่งในระยะเวลาดําเนินการศึกษา 360 วันต่อไป ผู้ที่ทําการศึกษาจะต้องเชิญผู้เกี่ยวข้องมาร่วมกันศึกษาหาข้อมูลร่วมกัน ซึ่งเมื่อสิ้นสุดการศึกษาวันที่ 24 ก.ย.63 การที่ผู้คัดค้านกล่าวอ้างว่าจะได้รับผลกระทบ อาจไม่ได้รับผลกระทบเลยก็ได้ ดังนั้นการปฐมนิเทศนี้จึงเป็นเพียงการเริ่มต้นการศึกษา ยังไม่ได้มีข้อสรุปของโครงการ
รัฐบาลไทย-ข่าวทำเนียบรัฐบาล-ออมสินชวนเที่ยวงานวันพ่อแห่งชาติ ร่วมทำบุญ ในกิจกรรม “ทำดี มีแล้วแบ่งปัน กับธนาคารออมสิน”
วันพุธที่ 4 ธันวาคม 2562
ออมสินชวนเที่ยวงานวันพ่อแห่งชาติ ร่วมทําบุญ ในกิจกรรม “ทําดี มีแล้วแบ่งปัน กับธนาคารออมสิน”
ธนาคารออมสินร่วมออกบูธในงานวันพ่อแห่งชาติ ณ ท้องสนามหลวง (ฝั่งมหาวิทยาลัยธรรมศาสตร์) ระหว่างวันที่ 5 – 14 ธันวาคม 2562 ตั้งแต่เวลา 10.00-20.00 น.
ธนาคารออมสินร่วมออกบูธในงานวันพ่อแห่งชาติ ณ ท้องสนามหลวง (ฝั่งมหาวิทยาลัยธรรมศาสตร์) ระหว่างวันที่ 5 – 14 ธันวาคม 2562 ตั้งแต่เวลา 10.00-20.00 น. พบกับกิจกรรมพิเศษมากมาย ได้แก่ บริจาคเงิน 999 บาท ขึ้นไป ผ่าน QR สาธุ (ด้วย Application MyMo) ให้แก่มูลนิธิที่กําหนด 6 แห่ง รับกระปุกออมสินเฉลิมพระเกียรติ รัชกาลที่ ๙ และรัชกาลที่ ๑๐ จํานวน 1 ชุด บรรจุในถุงผ้าอย่างดี พร้อมรับกระปุกออมสินเทศกาลที่จัดทําขึ้นในวาระพิเศษต่างๆ อีก 1 คู่ (จํากัด 1 คนต่อ 1 สิทธิ์ ต่อวัน วันละ 100 ชุดเท่านั้น) และเชิญชมนิทรรศการ "ออมสิน ออมน้ํา ตามรอยพ่อ" ร่วมกิจกรรมเขียนปณิธานความดีออนไลน์ พร้อมรับกระปุกออมสินที่ระลึก และโปรโมชั่นพิเศษสําหรับลูกค้าที่มาทําธุรกรรมภายในบูธ จะได้รับของแจกของที่ระลึก และกิจกรรมอีกมากมาย
รัฐบาลไทย-ข่าวทำเนียบรัฐบาล-ปลัดฯ ก.อุตสาหกรรม ให้ ประธาน CCPIT พร้อมคณะนักธุรกิจ เข้าพบ
วันพฤหัสบดีที่ 14 พฤศจิกายน 2562
ปลัดฯ ก.อุตสาหกรรม ให้ ประธาน CCPIT พร้อมคณะนักธุรกิจ เข้าพบ
นายกอบชัย สังสิทธิสวัสดิ์ ปลัดกระทรวงอุตสาหกรรม ให้ Mr. Fang Lixu ประธานคณะกรรมการส่งเสริมการค้าระหว่างประเทศ (China Council for the Promotion of International Trade : CCPIT) ประจํามลฑลกวางตุ้ง
วันนี้ (14 พฤศจิกายน 2562) เวลา 11.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ให้ Mr. Fang Lixu ประธานคณะกรรมการส่งเสริมการค้าระหว่างประเทศ (China Council for the Promotion of International Trade : CCPIT) ประจํามลฑลกวางตุ้ง พร้อมคณะผู้บริหาร และคณะนักธุรกิจเข้าพบ โดยมี นายณัฐพล รังสิตพล อธิบดีกรมส่งเสริมอุตสาหกรรม นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย และผู้บริหารกระทรวงอุตสาหกรรม เข้าร่วม ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
โดยการเยือนประเทศไทยของ ประธาน CCPIT และคณะนักธุรกิจในครั้งนี้ เพื่อหารือด้านการลงทุนและการท่องเที่ยวระหว่างมลฑลกวางตุ้งกับประเทศไทย รวมถึงการลงทุนในนิคมอุตสาหกรรมและเขตพัฒนาเศรษฐกิจพิเศษภาคตะวันออก (EEC)
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานในพื้นที่เร่งสำรวจความเสียหายให้การช่วยเหลือประชาชนอย่างเร่งด่วน
วันอังคารที่ 31 ตุลาคม 2560
นายกรัฐมนตรีสั่งการหน่วยงานในพื้นที่เร่งสํารวจความเสียหายให้การช่วยเหลือประชาชนอย่างเร่งด่วน
นายกรัฐมนตรีสั่งการหน่วยงานในพื้นที่เร่งสํารวจความเสียหายให้การช่วยเหลือประชาชนอย่างเร่งด่วน
วันนี้ (31 ตุลาคม 2560) เวลา 17.00 น. ณ บริเวณบ้านบึงสวาง หมู่ที่ 5 ตําบลบึงเนียม อําเภอเมือง จังหวัดขอนแก่น พลเอกประยุทธ์ จันทร์โอชา นายกรัฐมนตรีมอบถุงยังชีพให้ประชาชนผู้ประสบภัยน้ําท่วม พร้อมกล่าวพบปะให้กําลังใจตอนหนึ่งว่า ดีใจที่ได้มาพบประชาชน พบกับรอยยิ้มที่ซื่อสัตย์และจริงใจ พร้อมกล่าวขอโทษที่ลงพื้นที่มาพบปะประชาชนช้าเพราะติดภารกิจ แต่อยากให้ประชาชนเห็นถึงความห่วงใยของรัฐบาล รัฐบาลเข้าใจความเดือดร้อนของประชาชนดี ขอให้ทุกคนอดทน เพราะไม่ใช่มีน้ําท่วมพื้นที่เดียว แต่ท่วมเกือบ 20 กว่าจังหวัด เนื่องจากปีนี้ประเทศไทยมีปริมาณน้ําฝนมากจากพายุต่าง ๆ แต่ด้วยการบริหารจัดการที่ดีของรัฐบาลจึงสามารถบรรเทาความเดือดร้อนคลี่คลายสถานการณ์ไปในทางที่ดีขึ้นไม่ให้ได้รับผลกระทบในวงกว้าง
โดยรัฐบาลจะเร่งเยียวยาช่วยเหลือประชาชนที่ประสบอุทกภัยน้ําท่วมให้เร็วที่สุด ขอให้ประชาชนมีความสื่อสัตย์ในการให้ข้อมูลกับหน่วยงานราชการ เพราะความซื่อสัตย์เป็นหัวใจสําคัญ ทั้งนี้ รัฐบาลพร้อมจะทําทุกอย่างเพื่อให้ประชาชนมีความเป็นอยู่ที่ดี ให้ประเทศเดินหน้าต่อไปอย่างเข้มแข็ง ซึ่งต้องอาศัยความร่วมมือจากประชาชนร่วมกันปฏิรูปตัวเองให้เกิดความเข้มแข็งจากภายในด้วยตัวเองไปสู่การเปลี่ยนแปลงที่ดีขึ้น ประเทศชาติจะเป็นอย่างไรขึ้นอยู่กับประชาชนทุกคน
จากนั้น นายกรัฐมนตรีได้แวะทักทายพลทหารที่กําลังปฏิบัติงานสร้างกล่องแกเบียนบรรจุหินขนาดใหญ่เพื่อนําไปปิดช่องที่น้ําไหลผ่านโดยนายกรัฐมนตรีได้กล่าวขอบคุณและให้กําลังใจพลทหารที่ช่วยกันอย่างขยันขันแข็ง โอกาสนี้ นายกรัฐมนตรีได้ร่วมโยนหินใส่กล่องแกเบียนและรับประทานผัดกระเพราหมูที่นํามาเลี้ยงพลทหาร ก่อนเดินทางกลับ
รัฐบาลไทย-ข่าวทำเนียบรัฐบาล-กระทรวงสาธารณสุข ถวายผ้ากฐินสามัคคี ประจำปี 2561  สืบสานพุทธศาสนา
วันพฤหัสบดีที่ 22 พฤศจิกายน 2561
กระทรวงสาธารณสุข ถวายผ้ากฐินสามัคคี ประจําปี 2561  สืบสานพุทธศาสนา
กระทรวงสาธารณสุข ถวายผ้ากฐินสามัคคี ประจําปี 2561 ที่วัดพุทธปัญญา จ.นนทบุรี เพื่อสืบสานวัฒนธรรมและประเพณีอันดีงามของพุทธศาสนิกชน พร้อมมอบเงินให้แก่นักเรียนที่เรียนดีและขาดแคลนทุนทรัพย์ และมอบตู้ยาสามัญ ยารักษาอาการเจ็บป่วยเบื้องต้น
วันนี้ (22 พฤศจิกายน 2561) เวลา 10.00 น. ที่ วัดพุทธปัญญา ต.ตลาดขวัญ อ.เมือง จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นายแพทย์สุขุม กาญจนพิมาย ปลัดกระทรวงสาธารณสุข เป็นประธานถวายผ้ากฐินสามัคคีกระทรวงสาธารณสุข ประจําปี 2561 โดยมี ผู้บริหาร ข้าราชการ เจ้าหน้าที่ และพุทธศาสนิกชน เข้าร่วมในพิธีจํานวนมาก
ศ.คลินิก เกียรติคุณ นพ.ปิยะสกล กล่าวว่า กระทรวงสาธารณสุขได้จัดให้มีพิธีถวายผ้ากฐินสามัคคีกระทรวงสาธารณสุข ประจําปี 2561 ทอดถวายพระภิกษุสงฆ์ที่จําพรรษาณ วัดพุทธปัญญา ต.ตลาดขวัญ อ.เมือง จ.นนทบุรี เพื่อสืบสานวัฒนธรรมและประเพณีอันดีงามของพุทธศาสนิกชน ในการทํานุบํารุงพระพุทธศาสนาและบํารุงวัด พร้อมมอบเงินให้แก่นักเรียนที่เรียนดีและขาดแคลนทุนทรัพย์ และมอบตู้ยาสามัญ ยารักษาอาการเจ็บป่วยเบื้องต้น
สําหรับเครื่องพระกฐิน ประจําปีพุทธศักราช 2561 ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.องค์พระกฐิน ได้แก่ ไตรจีวร บาตรอย่างดีพร้อมถุงบาตร โคมไฟตั้งโต๊ะ ช้อนส้อมคาว-หวานพร้อมซองบรรจุ ปิ่นโตสแตนเลส กระติกน้ําไฟฟ้า ขนาดบรรจุ 2.5 ลิตร พรม หมอนหนุนพร้อมปลอกหมอนสีเหลือง ผ้าแพรสีเหลือง อย่างละ 1 ชุด 3.เครื่องมือโยธา ได้แก่ ชุดอุปกรณ์เครื่องมืองานช่างทั่วไป 1 กล่อง ประกอบด้วย ไขควง ค้อน คีม
วัดพุทธปัญญา ตั้งอยู่ใกล้กระทรวงสาธารณสุข ด้านทิศใต้ มีเนื้อที่ 6 ไร่ 2 งาน 70 ตารางวา เกิดขึ้นโดยศรัทธาของ นางสาวไสว ทองแจ้ง ยกโฉนดที่ดิน 3 โฉนด ถวายหลวงพ่อปัญญานันทะ อดีตเจ้าอาวาสวัดชลประทานรังสฤษดิ์ เพื่อสร้างวัดถวายพระราชกุศลแด่ พระบาทสมเด็จพระปรมินทรมหาภูมิพลอดุลยเดช บรมนาถบพิตร ในมหามงคลสมัยกาญจนาภิเษก ทรงครองราชย์ครบ 50 ปี ประกาศตั้งวัดเมื่อวันที่ 3 มิถุนายน 2542 ได้นามว่า “วัดพุทธปัญญา” ลักษณะการก่อสร้างเสนาสนะ เป็นไปตามแบบแปลนแผนผังของกองแบบแผน กระทรวงสาธารณสุข ในสมัยของ นายเสนาะ เทียนทอง รัฐมนตรีว่าการกระทรวงสาธารณสุข ขณะนั้น รับวัดนี้ไว้ในความอุปถัมภ์และได้แต่งตั้งข้าราชการร่วมเป็นกรรมการสนับสนุนพัฒนาวัด โดยการทอดกฐิน ทอดผ้าป่า จึงเป็นสื่อศรัทธาแก่พุทธศาสนิกชนที่ไปร่วมบําเพ็ญกุศล ศึกษา ปฏิบัติธรรม วัดนี้เน้นการปฏิบัติอานาปานสติกรรมฐานเป็นหลัก มติมหาเถรสมาคมให้วัดพุทธปัญญาเป็นสํานักปฏิบัติธรรมประจําจังหวัดนนทบุรี แห่งที่ 3 ปัจจุบันมี พระมหาทวี โพธิเมธี เป็นเจ้าอาวาส และมีพระภิกษุ จําพรรษา ทั้งสิ้น 30 รูป ทั้งนี้ ในโอกาสวันลอยกระทง ทางวัดได้จัดกิจกรรมเชิญชวนประชาชนมาร่วมลอยกระทง สืบสานประเพณีไทยอันงดงามอีกด้วย
*************************** 22 พฤศจิกายน 2561
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดหลักสูตรมหาบัณฑิต สาขาการบริการ จัดการกีฬา สื่อ และบันเทิง
วันพุธที่ 23 สิงหาคม 2560
รองนายกรัฐมนตรี เป็นประธานเปิดหลักสูตรมหาบัณฑิต สาขาการบริการ จัดการกีฬา สื่อ และบันเทิง
รองนายกรัฐมนตรี ได้เป็นประธานเปิดหลักสูตรมหาบัณฑิต สาขาการบริการ จัดการกีฬา สื่อ และบันเทิง
วันพุธที่ 23 สิงหาคม พ.ศ. 2560 เวลา 14.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดหลักสูตรมหาบัณฑิต สาขาการบริการ จัดการกีฬา สื่อ และบันเทิง ณ สถาบันเทคโนโลยีพระจอมเกล้าเจ้าคุณทหารลาดกระบัง ซึ่งหลักสูตรนี้เป็นการผสมผสานวิทยาการในด้านการศึกษา นวัตกรรม กีฬา สื่อ และบันเทิง เข้าด้วยกัน ทําให้สามารถผลิตบุคลากร ให้เป็นผู้ที่มีความเชี่ยวชาญหลากหลาย สอดรับกับความต้องการของตลาดเป็นการสร้างงานให้ตลาดแรงงานตามนโยบายของรัฐบาล
******************
รัฐบาลไทย-ข่าวทำเนียบรัฐบาล-กรมบัญชีกลางชี้แจงกรณีการจ่ายเงินอุดหนุนเพื่อเลี้ยงดูเด็กแรกเกิด
วันจันทร์ที่ 16 ธันวาคม 2562
กรมบัญชีกลางชี้แจงกรณีการจ่ายเงินอุดหนุนเพื่อเลี้ยงดูเด็กแรกเกิด
ตามที่รัฐบาลได้ดําเนินโครงการเงินอุดหนุนเพื่อการเลี้ยงดูเด็กแรกเกิด ซึ่ง ดย. สังกัดกระทรวง พม. เป็นหน่วยงานรับผิดชอบโครงการดังกล่าว และกรมบัญชีกลางทําหน้าที่จ่ายเงินให้แก่ผู้มีสิทธิ ตามข้อมูลที่ ดย. ส่งมายังกรมบัญชีกลาง
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่รัฐบาลได้ดําเนินโครงการเงินอุดหนุนเพื่อการเลี้ยงดูเด็กแรกเกิด ซึ่งกรมกิจการเด็กและเยาวชน (ดย.) สังกัดกระทรวงการพัฒนาสังคมและความมั่นคงของมนุษย์ (พม.) เป็นหน่วยงานรับผิดชอบโครงการดังกล่าว และกรมบัญชีกลางทําหน้าที่จ่ายเงินให้แก่ผู้มีสิทธิ ตามข้อมูลที่กรมกิจการเด็กและเยาวชน (ดย.) ส่งมายังกรมบัญชีกลาง โดยปีงบประมาณ พ.ศ. 2563 กรมบัญชีกลางได้จัดทําปฏิทินการทํางานสําหรับการจ่ายเงินอุดหนุนเพื่อการเลี้ยงดูเด็กแรกเกิด เพื่อให้ผู้มีสิทธิได้ตรวจสอบ ดังนี้
เดือน/ปี วันที่โอนเงินเข้าบัญชีผู้มีสิทธิ
ต.ค. 2562 พฤหัสบดีที่ 10 ต.ค.62
พ.ย. 2562 ศุกร์ที่ 8 พ.ย.62
ธ.ค. 2562 จันทร์ที่ 9 ธ.ค.62
ม.ค. 2563 ศุกร์ที่ 10 ม.ค.63
ก.พ. 2563 ศุกร์ที่ 7 ก.พ.63
มี.ค. 2563 อังคารที่ 10 มี.ค.63
เม.ย. 2563 ศุกร์ที่ 10 เม.ย.63
พ.ค. 2563 ศุกร์ที่ 8 พ.ค.63
มิ.ย. 2563 พุธที่ 10 มิ.ย.63
ก.ค. 2563 ศุกร์ที่ 10 ก.ค.63
ส.ค. 2563 จันทร์ที่ 10 ส.ค.63
ก.ย. 2563 พฤหัสบดีที่ 10 ก.ย.63
หมายเหตุ : กรณีมีการเปลี่ยนแปลงการโอนเงินตามปฏิทินการทํางานฯกรมบัญชีกลางจะแจ้งให้ทราบล่วงหน้า
โฆษกกรมบัญชีกลาง กล่าวเพิ่มเติมว่า สําหรับประชาชนหรือผู้มีสิทธิที่ต้องการตรวจสอบข้อมูลและสิทธิต่าง ๆ สามารถลงทะเบียนเพื่อตรวจสอบข้อมูลได้ด้วยตนเอง ที่ระบบบูรณาการฐานข้อมูลสวัสดิการสังคม (e-Social Welfare) https://govwelfare.cgd.go.th/welfare โดยเลือก เมนู “ตรวจสอบประวัติการรับสวัสดิการ” ทั้งนี้ ผู้ที่มีข้อสงสัยและต้องการสอบถามข้อมูลเกี่ยวกับการจ่ายเงินอุดหนุนเพื่อเลี้ยงดูเด็กแรกเกิดเพิ่มเติม ให้ติดต่อสอบถามไปยังหน่วยงานที่รับผิดชอบโดยตรง ที่ศูนย์ปฏิบัติการโครงการเงินอุดหนุนเพื่อการเลี้ยงดูเด็กแรกเกิด กรมกิจการเด็กและเยาวชน call center 02 255 5850 - 7 ต่อ 121,122,123,124,147 และ 02 651 6920
รัฐบาลไทย-ข่าวทำเนียบรัฐบาล-รัฐบาลเตือน!! ระวังมัลแวร์เรียกค่าไถ่ WannaCry ที่กำลังระบาดไปทั่วโลก สั่ง ก.ดิจิทัล ติดตามสถานการณ์และให้คำแนะนำแก่ประชาชน
วันจันทร์ที่ 15 พฤษภาคม 2560
รัฐบาลเตือน!! ระวังมัลแวร์เรียกค่าไถ่ WannaCry ที่กําลังระบาดไปทั่วโลก สั่ง ก.ดิจิทัล ติดตามสถานการณ์และให้คําแนะนําแก่ประชาชน
พลเอก ประยุทธ์ จันทร์โอชา นายกรัฐมนตรี ได้รับรายงานจาก กระทรวงดิจิทัลเพื่อเศรษฐกิจและสังคม (ดศ.) ว่าขณะนี้มีมัลแวร์เรียกค่าไถ่ ชื่อ WannaCry ระบาดไปยังคอมพิวเตอร์ที่ใช้ระบบปฏิบัติการ Microsoft ทั่วโลก
วันนี้ (13 พฤษภาคม 2560) พลเอก ประยุทธ์ จันทร์โอชา นายกรัฐมนตรี ได้รับรายงานจาก กระทรวงดิจิทัลเพื่อเศรษฐกิจและสังคม (ดศ.) ว่าขณะนี้มีมัลแวร์เรียกค่าไถ่ ชื่อ WannaCry ระบาดไปยังคอมพิวเตอร์ที่ใช้ระบบปฏิบัติการ Microsoft ทั่วโลก จึงฝากเตือนประชาชนให้ระมัดระวังการดาวน์โหลดไฟล์เอกสารจากโลกออนไลน์
“ผู้ใช้งานคอมพิวเตอร์อาจดาวน์โหลดมัลแวร์ หรือ โปรแกรมที่ถูกสร้างขึ้นมาเพื่อสร้างความเสียหายแก่ข้อมูลในคอมพิวเตอร์ โดยไม่รู้ตัวจากการเปิดไฟล์เอกสารที่แนบมากับ e-mail เมื่อมัลแวร์เรียกค่าไถ่ WannaCry เข้ามาอยู่ในระบบคอมพิวเตอร์แล้ว ก็จะเข้าไปล็อกไฟล์เอกสารต่างๆ ทําให้ไม่สามารถเปิดใช้งานได้ และขู่ให้ผู้ใช้งานจ่ายเงินค่าไถ่เพื่อปลดล็อกไฟล์เอกสาร”
นายกรัฐมนตรี ได้กําชับให้ ดศ. เร่งตรวจสอบสถานการณ์แพร่ระบาดของมัลแวร์เรียกค่าไถ่ในไทย พร้อมเผยแพร่คําแนะนําในการป้องกันและแก้ไขให้ประชาชนทราบโดยเร็ว พร้อมฝากเตือนประชาชนที่ใช้งานคอมพิวเตอร์ระบบ Microsoft หลีกเลี่ยงการเปิดเอกสารแนบ email โดยไม่จําเป็น ซึ่งหากเอกสารใดจําเป็นต้องเปิดควรตรวจสอบกับผู้ส่งก่อนทุกครั้งว่ามีการส่งเอกสารนั้นมาจริงหรือไม่ พร้อมทั้งปรับปรุงระบบปฏิบัติการให้เป็นปัจจุบัน และหากมีข้อสงสัยสอบถามเพิ่มเติมได้ที่ศูนย์ประสานงานความมั่นคงปลอดภัยไซเบอร์ (ThaiCERT) 1212
นอกจากนี้ นายกรัฐมนตรี ยังได้รับรายงานกรณีอุบัติเหตุต้นไม้ขนาดใหญ่ล้มทับเสาไฟฟ้าจนหักโค่นทับรถจักรยานยนต์ใน ซ.ชิดลม ข้างห้างสรรพสินค้าเซ็นทรัล สาขาชิดลม เมื่อช่วงสายที่ผ่านมา ได้ฝากแสดงความเสียใจต่อครอบครัวผู้เสียชีวิต พร้อมเร่งให้หน่วยงานที่เกี่ยวข้องเข้าดูแลที่เกิดเหตุ และให้ความช่วยเหลือเยียวยาแก่ครอบครัวของผู้เสียชีวิตอย่างดีที่สุด